दिगो विकास सहयोग कार्यढाँचा यूएनको  विकास प्रणाली सुधार कार्यान्वयनको केन्द्रबिन्दुमा छ : संयोजक हाम्दी
संयुक्तराष्ट्र संघकी आवासीय संयोजक हाना सिंगर हाम्दीले राष्ट्रियस्तरमा संयुक्त राष्ट्रसंघीय दिगो विकास सहयोग कार्यढाँचा २०२३–०२७ यूएनको विकास प्रणाली सुधार कार्यान्वयनको केन्द्रबिन्दुमा रहेको बताएकी छन् ।
काठमाडौँ — संयुक्तराष्ट्र संघकी आवासीय संयोजक हाना सिंगर हाम्दीले राष्ट्रियस्तरमा संयुक्त राष्ट्रसंघीय दिगो विकास सहयोग कार्यढाँचा २०२३–०२७ यूएनको विकास प्रणाली सुधार कार्यान्वयनको केन्द्रबिन्दुमा रहेको बताएकी छन् ।राष्ट्रिय योजना आयोग र नेपालस्थित संयुक्त राष्ट्रसंघले संयुक्त राष्ट्रसंघीय दिगो विकास सहयोग कार्यढाँचा (यूएनएसडीसीएफ) २०२३–२०२७ को सञ्चालन समितिको संयुक्त रुपमा बसेको पहिलो बैठकमा हाम्दीले उक्त कुरा बताएकी हुन् । उनले कार्यढाँचाले नेपालका जनता र सरकारलाई आफ्नो विकास लक्ष्य हासिल गर्न यूएनले कसरी सहयोग गरिरहेको छ भन्ने पनि बताइन् ।बैठकको सहअध्यक्षता राष्ट्रिय योजना आयोगका उपाध्यक्ष मीनबहादुर श्रेष्ठ र यूएनकी आवासीय संयोजक हाम्दीले गरेका थिए । सन् २०२३ मा संयुक्त राष्ट्रसंघीय दिगो विकास सहयोग कार्यढाँचा (यूएनएसडीसीएफ २०२३–२०२७) अवलम्बन गरेपछि बसेको नेपाल सरकार तथा संयुक्त राष्ट्रसंघीय संयुक्त सञ्चालन समितिको पहिलो बैठकमा २०२४ कार्ययोजनामा यूएनएसडीसीएफ कार्यढाँचा अन्तर्गतका चार प्राथमिकता क्षेत्रबारे छलफल गरिएको थियो ।नेपालस्थित यूएन कार्यालयका अनुसार ती चार क्षेत्रहरुमा दिगो, उत्थानशील र समावेशी आर्थिक रूपान्तरण, समावेशी तथा रूपान्तरणकारी मानव विकास, वातावरणीय दिगोपन, जलवायु तथा विपद् उत्थानशीलता, संघीयता, सहभागिता र समावेशीकरण हुन् ।बैठकमा राष्ट्रिय योजना आयोगका उपाध्यक्ष श्रेष्ठले नेपाल सन् २०२६ मा अतिकम विकसित मुलुककोबाट स्थरोन्नति गर्न र १६ औं विकास योजना कार्यान्वयन गर्न उत्सुक रहेको बताए ।संयुक्त सञ्चालन समिति बैठकले यूएनएसडीसीएफ २०२३–२०२७ का प्राथमिकताहरु नेपालको १६ औं राष्ट्रिय योजनामा उल्लेख प्राथमिकतासँग र दिगो विकास लक्ष्यद्वारा मार्गनिर्देशन गरे अनुसार २०२४ कार्ययोजनामा सह–स्वामित्व सुनिश्चित गर्न रणनीतिक निर्देशन प्रदान गरेको छ । 